ไทยติด “โควิด” เพิ่ม 170 ราย ในปท.-ตรวจเชิงรุก 156 จากตปท.14
ไทยติด "โควิด" เพิ่ม 170 ราย ในปท.20-ตรวจเชิงรุก 136-ตปท.14
ไทยติด "โควิด" เพิ่ม 170 ราย ในปท.20-ตรวจเชิงรุก 136-ตปท.14
14 มี.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ติดเชื้อรายใหม่ 170 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการฯ 20 ราย ค้นหาผู้ติดเชื้อเชิงรุกในชุมชน 136 ราย และผู้เดินทางจากต่างประเทศไม่เข้าสถานที่กักกัน 1 ราย, ผู้เดินทางจากต่างประเทศเข้าสถานกักกันที่รัฐจัดให้ 13 ราย
โดยผู้ติดเชื้อในประเทศจากระบบเฝ้าระวังและระบบบริการฯ 20 ราย มาจากนครปฐม 3 ราย, ปทุมธานี 2 ราย, กรุงเทพมหานคร 3 ราย และสมุทรสาคร 12 ราย
ส่วนการค้นหาผู้ติดเชื้อเชิงรุกในชุมชน 136 ราย มาจากกรุงเทพมหานคร 90 ราย, นราธิวาส 2 ราย, ปทุมธานี 10 ราย, เพชรบุรี 3 ราย และสมุทรสาคร 31 ราย ผู้เดินทางมาจากต่างประเทศ 14 ราย มาจากกานา, แทนซาเนีย, สหรัฐอาหรับเอมิเรตส์, สหรัฐอเมริกา, ปากีสถาน ประเทศละ 1 ราย และอียิปต์ 2 ราย, ฝรั่งเศส 2 ราย, สหราชอาณาจักร 2 ราย, มาเลเซีย 2 ราย อีกทั้งมาจากการเข้าประเทศตามเส้นทางธรรมชาติโดยมาจากมาเลเซีย 1 ราย สัญชาติเมียนมา เข้าพักที่รพ.สุไหงโกลก
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 26,927 ราย แบ่งเป็นผู้ป่วยที่ติดเชื้อภายในประเทศ 9,035 ราย และการตรวจคัดกรองเชิงรุก 14,965 ราย ส่วนผู้เดินทางมาจากต่างประเทศ 2,927 ราย โดยมีผู้ป่วยรักษาหายแล้ว 26,154 ราย เพิ่มขึ้น 68 ราย ยอดเสียชีวิตสะสม 86 ราย
ขณะที่สถานการณ์การระบาดของไวรัสโควิด-19 ทั่วโลก ล่าสุดวันนี้ มียอดผู้ติดเชื้อสะสมรวมแล้ว 120,042,087 ราย เสียชีวิต 2,659,118 ราย โดยประเทศที่มียอดผู้ติดเชื้อสูงสุด อันดับแรก สหรัฐอเมริกา 30,043,662 ราย อันดับสอง บราซิล 11,439,250 ราย อันดับสาม อินเดีย 11,358,644 ราย อันดับสี่ รัสเซีย 4,380,525 ราย และอันดับห้า สหราชอาณาจักร 4,253,820 ราย โดยประเทศไทย อยู่ในอันดับที่ 112